CELEX: 32018D0102
Language: et
Date: 2018-01-19 00:00:00
Title: Komisjoni rakendusotsus (EL) 2018/102, 19. jaanuar 2018, millega muudetakse otsuse 93/52/EMÜ II lisa seoses Hispaania Aragoni ja Kataloonia autonoomsete piirkondade ametlikult brutselloosist (B. melitensis) vabadeks piirkondadeks tunnistamisega (teatavaks tehtud numbri C(2018) 159 all) (EMPs kohaldatav tekst )

23.1.2018   
            
            
               ET
            
            
               Euroopa Liidu Teataja
            
            
               L 17/48
            
         KOMISJONI RAKENDUSOTSUS (EL) 2018/102,
   19. jaanuar 2018,
   millega muudetakse otsuse 93/52/EMÜ II lisa seoses Hispaania Aragoni ja Kataloonia autonoomsete piirkondade ametlikult brutselloosist (B. melitensis) vabadeks piirkondadeks tunnistamisega
   
      
         (teatavaks tehtud numbri C(2018) 159 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (1) eriti selle A lisa 1. peatüki II jagu,
   ning arvestades järgmist:
   
               (1)
            
            
               Direktiivis 91/68/EMÜ on määratletud liidusisest lammaste ja kitsedega kauplemist reguleerivad loomatervishoiunõuded. Selles on sätestatud tingimused, mille alusel võib liikmesriigid või nende piirkonnad tunnistada ametlikult brutselloosist (B. melitensis) vabaks.
            
         
               (2)
            
            
               Komisjoni otsuse 93/52/EMÜ (2) II lisas on loetletud need liikmesriikide piirkonnad, mis on direktiivi 91/68/EMÜ kohaselt tunnistatud ametlikult brutselloosist (B. melitensis) vabaks.
            
         
               (3)
            
            
               Hispaania on esitanud komisjonile dokumendid, milles tõendatakse, et Aragoni ja Kataloonia autonoomsed piirkonnad vastavad direktiivis 91/68/EMÜ sätestatud tingimustele saada ametlikult lamba- ja kitsekarjade brutselloosist (B. melitensis) vaba staatus.
            
         
               (4)
            
            
               Hispaania esitatud dokumentidele antud hinnangu põhjal tuleks Aragoni ja Kataloonia autonoomsed piirkonnad tunnistada ametlikult brutselloosist (B. melitensis) vabaks lamba- ja kitsekarjade osas.
            
         
               (5)
            
            
               Seepärast tuleks otsuse 93/52/EMÜ II lisa kannet Hispaania kohta vastavalt muuta.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 93/52/EMÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 19. jaanuar 2018
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 46, 19.2.1991, lk 19.
   
      (2)  Komisjoni 21. detsembri 1992. aasta otsus 93/52/EMÜ, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus (EÜT L 13, 21.1.1993, lk 14).
   
      LISA
      Otsuse 93/52/EMÜ II lisas asendatakse kirje Hispaania kohta järgmisega:
      „Hispaanias:
      
                  —
               
               
                  Aragoni autonoomne piirkond,
               
            
                  —
               
               
                  Astuuria autonoomne piirkond,
               
            
                  —
               
               
                  Baleaari saarte autonoomne piirkond,
               
            
                  —
               
               
                  Kanaari saarte autonoomne piirkond,
               
            
                  —
               
               
                  Kantaabria autonoomne piirkond,
               
            
                  —
               
               
                  Castilla-La Mancha autonoomne piirkond: provintsid Albacete, Cuenca ja Guadalajara,
               
            
                  —
               
               
                  Castilla-Leóni autonoomne piirkond,
               
            
                  —
               
               
                  Kataloonia autonoomne piirkond,
               
            
                  —
               
               
                  Extremadura autonoomne piirkond,
               
            
                  —
               
               
                  Galicia autonoomne piirkond,
               
            
                  —
               
               
                  La Rioja autonoomne piirkond,
               
            
                  —
               
               
                  Navarra autonoomne piirkond,
               
            
                  —
               
               
                  Baskimaa autonoomne piirkond,
               
            
                  —
               
               
                  Valencia autonoomne piirkond.“